CELEX: 32002D0738
Language: lv
Date: 2002-07-22 00:00:00
Title: Padomes lēmums (2002. gada 22. jūlijs), par Eiropas Kopienas noslēgto Konvenciju par Dienvidaustrumu Atlantijas zvejas resursu saglabāšanu un pārvaldību – Konvencija par Dienvidaustrumu Atlantijas zvejas resursu saglabāšanu un pārvaldību

Svarīgs juridisks paziņojums

|

32002D0738

Oficiālais Vēstnesis L 234 , 31/08/2002 Lpp. 0039 - 0055

		Padomes lēmums(2002. gada 22. jūlijs),par Eiropas Kopienas noslēgto Konvenciju par Dienvidaustrumu Atlantijas zvejas resursu saglabāšanu un pārvaldību – Konvencija par Dienvidaustrumu Atlantijas zvejas resursu saglabāšanu un pārvaldību(2002/738/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu un jo īpaši tā 37. pantu saistībā ar 300. panta 2. punkta pirmās daļas pirmo teikumu un 300. panta 3. punkta pirmo daļu,ņemot vērā Komisijas priekšlikumu [1],ņemot vērā Eiropas Parlamenta atzinumu [2],tā kā:(1) Kopiena ir kompetenta noteikt zvejas resursu saglabāšanas un pārvaldības pasākumus un stāties līgumattiecībās ar citām valstīm vai starptautiskām organizācijām.(2) Kopiena ir līgumslēdzēja puse Apvienoto Nāciju Organizācijas Jūras tiesību konvencijai, kas prasa visiem starptautiskās sabiedrības locekļiem sadarboties jūras bioloģisko resursu saglabāšanā un pārvaldībā.(3) Kopiena ir parakstījusi Nolīgumu par Apvienoto Nāciju Organizācijas 1982. gada 10. decembra Jūras tiesību konvencijas īstenošanu attiecībā uz transzonālo zivju krājumu un tālu migrējošo zivju krājumu saglabāšanu un pārvaldību [3], tomēr tai vēl ir jāpabeidz ratifikācija.(4) Kopiena kopā ar pārējām piekrastes valstīm un citām ieinteresētajām pusēm ir aktīvi piedalījusies procesā, kas aizsākās 1997. gadā, izstrādājot Konvenciju par Dienvidaustrumu Atlantijas zvejas resursu saglabāšanu un pārvaldību. Tā parakstīja minēto Konvenciju 2001. gada 20. aprīlī diplomātiskā konferencē Vindhūkā, Namībijā, saskaņā ar attiecīgu Padomes lēmumu [4].(5) Kopienas zvejnieki darbojas Konvencijas darbības zonā. Tādējādi Kopiena ir ieinteresēta kļūt par pilntiesīgu locekli reģionālajā zivsaimniecības organizācijā, ko izveidos saskaņā ar šo konvenciju. Tādēļ Kopienai ir jāapstiprina Konvencija,IR PIEŅĒMUSI ŠO LĒMUMU.1. pantsAr šo Eiropas Kopienas vārdā apstiprina Konvenciju par Dienvidaustrumu Atlantijas zvejas resursu saglabāšanu un pārvaldību.Konvencijas teksts ir pievienots šim lēmumam.2. pantsPadomes priekšsēdētājam ar šo atļauj izraudzīties personas, kas ir pilnvarotas deponēt ANO Pārtikas un lauksaimniecības organizācijas ģenerāldirektoram apstiprināšanas dokumentu saskaņā ar Konvencijas 25. panta 2. punktu.Briselē, 2002. gada 22. jūlijāPadomes vārdā —priekšsēdētājsP. S. Møller[1] OV C 75 E, 26.3.2002., 113. lpp.[2] Atzinums sniegts 2002. gada 4. jūlijā (Oficiālajā Vēstnesī vēl nav publicēts).[3] OV L 189, 3.7.1998., 14. lpp.[4] OV L 111, 20.4.2001., 15. lpp.--------------------------------------------------